Janko Prunk
Janko Prunk (Loka pri Zidanem Mostu, Slovenija, 30. decembar 1942. - ) je slovenski historičar i političar. Diplomirao je historiju 1966. godine na Filozofskom fakultetu Univerziteta u Ljubljani, da bi potom 1972. godine magistrirao, a 1976. godine doktorirao. Nakon toga je studirao na Univerzitetu u Leipzigu, na Institutu za evropsku historiju u Mainzu, te na Visokoj školi za socijalne studije u Parizu. Bio je profesor na univerzitetima u Freiburgu i Kölnu. Redovni je profesor na Fakultetu za društvene nauke u Ljubljani. Njegova djela bave se modernom historijom od kraja 19. vijeka do 1941. godine, posebno problematikom slovenskog kršćanskog socijalizma i historiji slovenskog nacionalnog pitanja. U prvoj vladi Janeza Drnovšeka (1992.-1993.) bio je ministar za Slovence u svijetu i narodnosti u Sloveniji. 2005. godine postao je predsjednik slovenskog dijela Hrvatsko-slovenskog historijskog povjerenstva koje se bavi odnosima ova dva naroda od sredine 19. vijeka do raspada bivše Jugoslavije, te njihova državnog osamostaljenja.